Цигани нападнаха екип на Нова телевизия в кв. "Захарна фабрика" (видео)

Двете момиченца и двете момченца, които нападнаха възрастен мъж и го пребиха и обраха, живеят в кв. „Захарна фабрика“, стана ясно в сутрешния блок на Нова телевизия.

В момента децата са настанени в Детска педагогическа стая. Въпросните хулигани преди време са нападнали също възрастна жена в „Бакърена фабрика“. Срещу майка им има прокурорска преписка. Тя е с адресна регистрация в Сандански, но в момента живее на територията на София и има бебе.

В „Здравей, България“ стана ясно, че многократно децата са взимани и връщани на майката. В момента се подготвят документи за окончателното изземване на децата от майката, защото тя има нисък родителски капацитет.

При първия си опит журналистката Вероника Димитрова да отиде в кв. „Захарна фабрика“ и да открие майката на децата бандити бе нападната от тълпа цигани. Микрофонът на репортерката бе съборен, а операторът бе заплашван с камъни, ако не се махнат от махалата.